Document ID: 31993D0019

KOMISSION PÄÄTÖS,
tehty 10 päivänä joulukuuta 1992,
Tanskan maatalouden tulotukia koskevan ohjelman hyväksymisestä (93/19/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maatalouden siirtymäkauden tulotukia koskevan järjestelmän luomisesta 21 päivänä maaliskuuta 1989 annetun neuvoston asetuksen (ETY) N:o 768/89(1) ja erityisesti sen 7 artiklan 3 kohdan,
ottaa huomioon maatalouden siirtymäkauden tulotukia koskevan järjestelmän soveltamista koskevista yksityiskohtaisista säännöistä 19 päivänä joulukuuta 1989 annetun komission asetuksen (ETY) N:o 3813/89(2), sellaisena kuin se on viimeksi muutettuna asetuksella (ETY) N:o 1110/91(3), ja erityisesti sen 10 artiklan 3 kohdan,
sekä katsoo, että
Tanskan viranomaiset ovat ilmoittaneet komissiolle 21 päivänä syyskuuta 1992 aikomuksestaan toteuttaa maatalouden siirtymäkauden tulotukia koskeva ohjelma; komissio on saanut Tanskan viranomaisilta kyseistä ohjelmaa koskevia lisätietoja, joista viimeisimmät toimitettiin sille 8 päivänä lokakuuta 1992,
tässä päätöksessä määrätyt toimenpiteet ovat asetuksen (ETY) N:o 768/89 säännösten ja niiden soveltamista koskevien yksityiskohtaisten sääntöjen mukaiset ja erityisesti mainitun asetuksen 1 artiklan 2 kohdan toisen alakohdan tavoitteiden mukaiset,
kuultuaan 23 päivänä marraskuuta 1992 maatalouden tulotukia käsittelevää hallintokomiteaa tässä päätöksessä määrätyistä toimenpiteistä, ja
kuultuaan 24 päivänä marraskuuta 1992 EMOTR-komiteaa enimmäismääristä, jotka voidaan ohjelman hyväksymisen vuoksi vuosittain kirjata yhteisön talousarvioon,
ON TEHNYT TÄMÄN PÄÄTÖKSEN:
1 artikla
Hyväksytään Tanskan viranomaisten 21 päivänä syyskuuta 1992 komissiolle esittämä Tanskan maatalouden siirtymäkauden tulotukia koskeva ohjelma.
2 artikla
Enimmäismäärät, jotka voidaan tämän päätöksen mukaisesti vuosittain kirjata yhteisön talousarvioon ovat seuraavat:
TAULUKON PAIKKA
3 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä joulukuuta 1992.

Labels: 18
15
19
6